Promisiunea liderilor statelor UE pentru Ucraina în 2025. Și-au reafirmat susținerea față de Kiev pentru o pace dreaptă, dar ”nu cu orice preț”
Liderii celor 27 state membre ale Uniunii Europene (UE) și-au reafirmat susținerea față de Kiev în vederea unei păci drepte și ”nu cu orice preț”, cu câteva săptămâni înaintea învestirii lui Donald Trump la Casa Albă, într-un summit la Bruxelles la care președintele Volodimir Zelenski și-a exprimat optimismul față de politica adoptată împotriva imprevizibilului miliardar american republican, relatează RFI.